Document ID: /roh_data/filtered/fineweb-2-filterrobots_roh.jsonl.gz/5785

I na saja betg stà pussibel per els dad ir suenter a mintga indizi, di il vicedirectur da la cumissiun da concurrenza, Frank Stüssi. Els hajan focusà las inquisiziuns sin 40 fatschentas. Gia uschia hajan els gì fitg blera lavur. Els avessan anc gì pli blers indizis, hajan dentant betg gì la pussaivladad dad ir suenter a mintgin da quels.
Nus n’essan betg ids suenter a mintga indizi che nus avevan.
L’uniun d’impressaris da la Surselva aveva gia detg avant in onn e mez, ch’els na sajan betg cumpigliads. Il president da la secziun Surselva da l’uniun Daniel Blumenthal veva lura detg envers RTR, ch’els hajan adina sa tegnì vid la lescha da cartel e perquai haja la WEKO naginas raschuns da vegnir en Surselva.
RR actualitad 12:00